**Ministru kabineta rīkojuma projekta “Grozījums Ministru kabineta 1994. gada 5. jūlija rīkojumā Nr. 318 “Par ēku nodošanu Latvijas Zinātņu akadēmijas valdījumā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums neaizpilda, ja projekta anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2006. gada 24. februāra rīkojums Nr. 131 “Par Latvijas Zinātņu akadēmijas padotības īstenošanu” nosaka, ka saskaņā ar Valsts pārvaldes iekārtas likuma 7. panta otro daļu un Zinātniskās darbības likuma 20. pantu Ministru kabinets Latvijas Zinātņu akadēmijas – atvasinātas publiskas personas – padotību īsteno ar izglītības un zinātnes ministra starpniecību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zinātniskās darbības likuma (turpmāk – Likums) 20. pantu Latvijas Zinātņu akadēmija (turpmāk – Akadēmija) valsts pārvaldes sistēmā ir atvasināta publisko tiesību persona ar autonomu kompetenci, kuras tiesības un pienākumi noteikti tās Hartā, Likumā un citos likumos, kā arī tās statūtos un kuru daļēji finansē no valsts budžeta. Saskaņā ar Akadēmijas Hartas 6. pantu Akadēmijas īpašumā vai valdījumā var būt nekustamais un kustamais īpašums – zeme, ēkas un cita manta, kuru tai nodevušas valsts institūcijas vai kuru tā ieguvusi savas darbības rezultātā vai uz cita tiesiska pamata, kā arī intelektuālais īpašums, nauda un vērtspapīri Latvijā un ārvalstīs. Akadēmijas īpašumu un tās valdījumā un pārziņā esošo objektu pārvaldes kārtību nosaka Akadēmijas Statūti, kā arī Ministru kabineta 1994. gada 5. jūlija rīkojums Nr. 318 “Par ēku nodošanu Latvijas Zinātņu akadēmijas valdījumā” (turpmāk – MK rīkojums Nr. 318). MK rīkojums Nr. 318 cita starpā nosaka, ka ēkas Rīgā, Akadēmijas laukumā 1, Rīgā, Dzērbenes ielā 27a, un Jūrmalā, Vikingu ielā 3, saglabājamas valsts īpašumā un nododamas Akadēmijas valdījumā. Saskaņā ar MK rīkojuma Nr. 318 2.3. apakšpunktu iegūto nomas maksu par brīvo telpu iznomāšanu trešajām personām Akadēmija ir tiesīga izlietot ar minēto ēku ekspluatāciju un remontu saistītiem darbiem. Atbilstoši 2018. gadā veiktā sistēmas “Latvijas Zinātņu akadēmijas darbības lietderība” iekšējā audita ziņojumā (turpmāk – audita ziņojums) konstatētajam, Akadēmija “2017. gadā pamatfunkciju realizācijai ir novirzījusi 67,5 tūkst. *euro* no Akadēmijas saimnieciskās darbības līdzekļiem, kas ir pretrunā MK rīkojuma Nr. 318 2.3. apakšpunktam”. Izglītības un zinātnes ministrijai (turpmāk – Ministrija) piekrīt audīta ziņojuma izteiktajam priekšlikuma, ka: “izstrādāt MK 05.07.1994 rīkojuma Nr. 318 grozījumus, nodrošinot, ka LZA saimnieciskās darbības ieņēmumi var tikt izmantoti LZA pamatfunkciju finansēšanai.”, jo ar pašreizējo finansējumu budžeta programmā 05.00.00 “Zinātne” nav iespējams novirzīt Akadēmijas darbības mērķu sasniegšanas un pamatvirzienu īstenošanai papildu valsts budžeta finansējumu.Ņemot vērā audita ziņojuma ieteikumus un Ministrijas 2019. gada 16. janvāra ieteikumu ieviešanas grafika (IZM 2018/6) 8. punktu, kas paredz šā ieteikuma ieviešanas termiņu līdz 2019. gada 30. jūnijam, Ministrija ir sagatavojusi grozījuma MK rīkojumā Nr. 318 projektu (turpmāk – Projekts), paredzot ka iegūto maksu par brīvo telpu iznomāšanu trešajām personām Akadēmija var izlietot arī tās darbības mērķu sasniegšanas un pamatvirzienu īstenošanas finansēšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akadēmijā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | *Pēc saskaņošanas Ministrijā Ministrija publicēs Projektu Ministrijas tīmekļvietnē* [*www.izm.gov.lv*](http://www.izm.gov.lv) *sadaļā “Sabiedrības līdzdalība”. Sabiedrības pārstāvji varēs līdzdarboties Projekta izstrādē, sniedzot Ministrijai viedokli par Projektu.* |
| 2. | Sabiedrības līdzdalība projekta izstrādē | *Informāciju par sabiedrības līdzdalību Projekta izstrādē Ministrija norādīs par tiem sabiedrības pārstāvjiem, ar kuriem būs notikušas konsultācijas Projekta izstrādes procesā.* |
| 3. | Sabiedrības līdzdalības rezultāti | *Informāciju par sabiedrības līdzdalības rezultātiem Ministrija ietvers pēc priekšlikumu par Projektu saņemšanas no sabiedrības pārstāvjiem, cita starpā norādot sabiedrības pārstāvju atbalsta pakāpi Projektam un informāciju par Ministrijas vērā ņemtajiem un vērā neņemtajiem sabiedrības pārstāvju priekšlikumiem par Projektu.* |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Akadēmija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ietekmes uz pārvaldes funkcijām un institucionālo struktūru nav. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

N. Mazure, 67047940

Nadezda.mazure@izm.gov.lv